pumasok at sumalubong ng boong galak. ang dumating ay dalawang dalaga at isang binata. tumayo si dolores sa mesa at pinakapilit na makisalo ang mga bagong panhik. ilang sandali pa ay anim katao na yaong magkakasalo. sarisaring mga biro, sarisaring mga pagpuri ang naghari sa boong pagkakainan. minsan ay mamayani si kapitang andoy, at kung minsan ay mamaibabaw si beteng. datapwa'si dolores ay ngiti lamang ang inilalaban. matagal tagal din bago sila nagkatapos. noon nama'matindi na ang sikat ng araw. dating at dating na ang panauhin. kanina ay mga dalaga. ngayon ay mga binata. mamiya'dalaga na naman. at marahil ay binata ang susunod. dapat magkagayon: sapagka'araw ng bulaklak ay bulaklak din ang dapat magdiwang. at kung saan natitipon ang mga bulaklak ay doon nagkakagulo ang mga bubuyog at paroparo. halos sikip na ang bahay ni kapitang andoy. bawa'dumatal ay maligayang bati ang namumulas sa mga labi.